Поштовани,

Ми, чланови групе „Ораси“ обратили смо вам се пре извесног времена за информацију о ауторским правима на поезију Стевана Раичковића и Ивана В.Лалића, с намером да издамо свој албум књижевничких песама. Наиме, од стихова познатих српских лиричара 20.века начинили смо музичке аранжмане.Сматрамо да је то пројекат културно-просветног карактера, намењен ђацима и љубитељима поезије. Наиме, композиције „Ораха“ имају за циљ да привуку младе генерације српској поезији 20.века. То је мисионарски подухват. Ми покушавамо да нове нараштаје заинтересујемо за песме највећих српских песника 20. века, како би они наставили да читају поезију и новијих аутора на овим подручњјима . На нашем списку начињених композиција су и две, настале по стиховима два песника чија ауторска права ваша агенција заступа: дакле, ту је песма „Записи о црном Владимиру II“ Стевана Раичковића и „Ave maris stela“ Ивана В. Лалића.

Узимајући у обзир да Агенција за ауторска права заступа ауторска права Стевана Раичковића и Ивана В.Лалића, као и чињеницу да би музички албум групе „Ораси“ са две поменуте песме био непрофитног карактера, односно био би дељен бесплатно, замолили бисмо да коришћење поменутих дела Стевана Раичковића и Ивана В.Лалића у сврху објављивања и публиковања истог буде ослобођено било каквих материјалних накнада. У супротном одустали бисмо од објављивања ових композиција, насталих по стиховима две именоване песме.

У Београду, 28.1.2020.

„Ораси“